
tempo - gazeto de kel 


Karaj legantoj! 

Jen niaj agadoj en la jaro 2008, kiun 
UN kaj UNESCO deldaris la internacia jaro de 
la lingvoj, Krome je la eŭropa nivelo la jaro 2008 
estas deklarita la jaro de interkultura dialogo. 
Tio estas bela kadro de la jaro 2008 kiun kroatiaj 
esperantistoj sentas kiel la jubilea centa jaro 
ekde la fondiĝo de tutŝtata Esperanta asocio en 
1908. 

Cent jarojn daŭras la organizita 
Esperanto-Movado en Kroatio! Impona cifero! 
Kiel celebri? 

Komitato pri celebrado de centjariĝo. 
gvidata de Radenko Miloŝeviĉ interkonsentis 
ke okazu kelkaj festaj aranĝoj dum la jaro, 
kiuj kulminu en novembro kaj decembro 2008 
per solenaĵoj al kiu sian aŭspicion donis la 
Prezidento de Respubliko Stjepan Mesiĉ 

La plej grava produkto de nia centa 
jubileo estos nepre la grandaj vortaroj de Lucija 
Borĉic, Granda Vortaro Esperanta-Kroata 
kaj Granda Vortaro Kroata - Esperanto. 
La eldonejo Sveuĉiliŝna knjizara de Damir 
Mikuliĉiĉ komencis prepari la unuan volumon 
de la verko Granda Vortaro Esperanta-Kioata. 
Krom Mikuliĉiĉ redakcianoj de la Vortaro estas 
akademiano Dalibor Brozoviĉ, prezidanto de 
KEL, kaj Nikola Raŝiĉ Abonilo por la Vortaro 
baldaŭ estos en viaj manoj 

Kadre de nia centa jubileo elstaras 
la fakto, ke la programon de Kroata Esperanto- 
Ligo kiun iniciatis kaj vortumis nia kolego 
Zlatko Tiŝljar, akceptis Kultura agentejo 
de Eŭropa Unio kiu financos ĝin. La 
tradukprojekto en kiu partnero estas Hinda 
Unio, kun Slovenio kaj Italio daŭranta de 
2008 ĝis 2010 estas prezentata al vi en aparta 
artikolo de Spomenka Ŝtimec. 

Plurajn atingojn el nia jubileo 
programo por 2008 ni jam realigis en la unua 
kvarono de la jaro. Nun sekvas la granda 
Esperanto-evento en la plej granda zagreba 
koncertejo Vatroslav Lisinski, kiu estas rezervita 
por lundo la 26-an de majo 2008 je la 20 h. 
Sidloko atendas vin kaj viajn amikojn! Bonvolu 
nepre kontakti nin por detaloj kie vi ricevos 
vian bileton por la senpaga eniro al la centjaraa 
festo en Lisinski! La enkonduka artikolo de 
ĵudita Rey Hudeĉek prezentas la programon 
de la scenej-koncerta festo. Ni elstarigu ke dum 
la festo Drama Grupo de SEK festas sian 
50-an naskiĝtagon en la koncertejo Lisinski! 
La eventon financas Zagreba urba oficejo pri 
klerigado, kulturo kaj sporto. (Sur la foto: unu el 
la gastantaj ensembloj okaze de nia centjariĝa 
festo: Kroat-makedona ensemblo Ezerki 
dum gastado per Esperanta programo en Italio 
en 2007) 


Lige al la centjara festo ni traktas pri 
Libroekspozicio pri Esperanto en Nacia kaj 
universitata biblioteko 

E1 la revuo vi informiĝos ke nia 
prezidanto akademiano Dalibor Brozoviĉ 
okaze de la okdeka vivjubileo festita en 2007 
ricevos apartan volumon kun festartikoloj 
eldonota de Universitato Zadar al kiu 
kontribuas per Esperanta temo Nikola Raŝiĉ. 
La resumo legeblas en Tempo. 

Komence de la jaro pluraj agadoj 

realiĝis: 

Unue nia lingvo Esperanto estis 
proponita de pluraj svisaj parlamentanoj por 
Nobelpremio pri Paco 2008. Ni atendas 
oktobrajn deklarojn pri la preinio en Oslo. 

Estis registrita nova asocio Unuiĝo 
de Zagrebaj Esperantistoj kiu publikigis du 
belajn numerojn de Zagreba Esperantisto. 

Al la Tago de la gepatra lingvo 
kadre de la internacia jaro de lingvoj, la 21-an 
de ferbuaro 2008 omaĝis Kroata Esperanto-Ligo 
kunlabore kun Esperanto-Societo Mondo Paca 
el Velika Gorica organizante en urba biblioteko 
de Velika Gorica plurlingvan prezenton de 
fragmentoj el la libro Zamenhof-Strato de 
Roman Dobrzvnski Voĉlegis la loĝantoj de 
Velika Gorica kiuj tiel ricevis okazon konatiĝi 
pri la agado de esperantistoj. Estonlingva 
eldono de Zamanehof-Strato estas plia verko 
en la nacilingva serio de la priesperanta libro 


pri kies ses eldonoj zorgas KEL 

En Kroatio en la jubilea jaro okazos 
du grandaj internaciaj aranĝoj kiuj alportas al ni 
kune pli ol cent eksterlandaj gastoj: Intemacia 
Kongreso de Nevidantaj Esperantistoj en 
Premantura kaj Magiverda Renkontiĝo en 
Duga Resa. Urba oficejo pri klerigo, kulturo kaj 
sporto financis apartan programon de KEL por 
ebligi partoprenon de vidantaj gelernantoj en 
la kongreso de nevidantoj 

T Jnu banko disponigis al nia centa 
jubileo kvar montrofenestrojn en la zagreba 
urbomezo! Temas pri Volksbank en str. Raĉki 
9 kie Esperanto estas prezentata de la 22-a de 
aprilo ĝis la 18-a de majo 2008. 

Honore al niaj cent jaroj ni represas 
el la poemaro La Tajdo, la plej belan poemon 
pri Zagrebo en Esperanto. Gi portas la nomon 
Sur Sljeme. Verkis ĝin ruso Nikolao Hohlov 
vivinta en Zagrebo en la dudekaj jaroj. 

Davor Klobuĉar raportas ĉi-numere 
pri sia laboro por unmv.esperanto.hr. 

Nia kalendaro, kompilita de 
Vjekoslav Morankiĉ aperas dorsflanke de nia 
revuo, Renkontiĝoj en ĝi pli ol abundas. 

Feliĉan centan jubileon de tutkroata 
Esperanto-organizaĵo en Zagrebo! Feliĉan 
centjaran jubileon ankaŭ al Universala 
Espernato-Asocio 

S. Ŝtimec 

GRANDA KONCERTO HONORE AL 


CENT JAROJ DE ESPERANTO EN ZAGREBO 

EN KONCERTEJO VATROSLAV LISINSKI, la 26-an de majo 2008 je la 20h00 



100 jaroj 

universala 

esperanto- 

asocio 


Kial ni festas 100 jarojn 
en Koncertejo "Vatroslav 
Lisinski"? 

Cent jaroi en la vivo de iu ling\ r o 
ne estas multe. sea jarcento en la vivo de 
iu organizo estas impona cifero. Malmultas 
centiaraj asocioj en Kroatio kiuj dum 
sia longa vivo navis tiom da moridfamaj 
aktivuloj kiel Kroata Espenmto Ligo. 

Kaj nun ni testas nian grandan 
jubileon! Financaj cirkostancoj ne estas 
taŭgaj. Kiam ili estis taŭgaj? Cu tio ĝenu 
nin okazigi belan naskiĝtagan feston? Ne. La 
prezidantaro de KEL deciais festi tre solene 
kaj abunde. Okazos en 2008 multaj diversaj 


eventoj. Ili ĉiuj gravas. Ne eblas diri kiu 
estas la plej valora, vizitinda, partopreninda. 
Tamen facilas diri kiu estos la plej 
multnombra: Koncerto en la plej granda 
salono de Kroatio. Jes: en la Koncerta salono 
Lisinski kie ni kongresis en 2001, Ambicia 
projekto. Ĉu tro ambicia? Ĉu realigebla 
por nia malgranda Ligo? Ĉu ni supertaksis 
niajn fortojn? Dependas. Inviti Universalan 
Kongreson de F.speranto en la postmilitaj 
jaroj estis ankaŭ neplenumebla tasko, tamen 
sursceneje ni povis vidi tli) lacajn sed 
gajajn kaj kontentajn helpantojn IIi rajtis 
kontenti, ĉar laŭdire ni sukcesis organizi 
unu de la plej bonaj UK -oj en la historio de 
Esperanto-movado. Se ni tiam sukcesis. kial 
ni ne sukcesus nun ? 

Kial ne? Cu salonego Lisinski 
intertempe pligrandiĝis, ĉu ni forgesis 
labori? Jes. sea tiam ni havis publikon. 
venis geamikoj el la mondo. Do. bone 
amikoj en la mondo ne venos kunfesti, sed 
ĉu ni ne havas geamikojn ankaŭ hejme? 
Ĉu ni estas stranguloj vivantaj nur en niaj 
fermitaj rondoj kaj rondentoj? Nc k , certe 
ne. La pasintan jarcenton ni eluzis por 
montri al niaj samurbanoj kaj samlandanoj 
ke Esperanto funkcias sursceneje. radie. en 
muziko. en turismo, en literaturo, en fervojo. 
en blindula mondo. Ni ne esperantumis nur 


100 JAROJN DE ORGANIZITA 
LANDA ASOCIO EN KROATIO 

Dum la lastaj du monatoj de 2008 Kroata Esperanto-Ligo per du 
gravaj eventoj ceiebros la centjariĝon en Filozofia fakultato la S*an kaj 9- 
an de novembro 2008 okazos scienca simpozio pri Esperanto kaj kroata 
kultura identeco. La g\idanto de la simpozio estas D-ro Velimir Piŝkorec. En 
la jubilea jaro Filozona fakultato gastigas konatan gennanan esperantologon 
D-ron Detiev Blanke. En Zagrebo D-ro Blanke en majo havos 6 prelegojn 
germanlingve pri interlingvistiko kaj krome gastos en Esperanto-Societo 
Bude Boijan la 21-an de majo 2008 kun siaj bildaj memoroj pri la brazila 
Bona Espero. 

La 13-an de decembro 2008 en la zagreba Starogradska vjeĉnica estas 
planata solena kunsido de Kroata Esperanto-Ligo honore al niacenta iubileo. 
Radenko Miloŝeviĉ prizorgas tiun segmenton de nia centjara festo. AKtorino 
Vida jerman kontrinuos samtage al la centjara festo per teatra programo 
cl sia riĉa repertuaro en teatro Histrion. Filatelaj ekspozirioj pri Esperanto 
prizorgataj de Nikola Turk estos parto de nia centjariĝa festo. La Prezidanto 
de Respubliko Stjepan Mesiĉ akceptis aŭspicii nian centan jubileon. 

Neniam tiom riĉis programoj pri Esperanto en Zagrebo kiel en la 
jubileajaro. 

S. S. 


FILATELA EKSPOZICIO EN MUZEO MIMARA 

En zagreba Muzeo Mimara komenciĝos la 26-an de majo 2008 Filatelia ekspozicio. 
Ĝia ĉefa teino estas sporto ĉar per ĝi oni festas en 200 filatelaj vitrinoj 15 jarojn de Kroata 
asocio pri olimpika filatelo. Nilcola Turk. vicprezidanto de la asocio. enprogramigis en la 
ekspozicion ankaŭ apartan fakon pri Esperanta filatelo. La kunlaboron kun la filatelista 
asocio realigas Unuiĝo de Zagrebaj Esperantistoj. 


pro propra ĝuo, per nia aktivado ni pliriĉigis 
ankaŭ la kulturan vivon de nia lando, akiris 
multajn simpatiulojn, kunlaborantojn, 
geamikojn sen kies holpo multaj aferoj ne 
estus okazintaj. Kaj nun kiam ni festas, estus 
dece festi kun ili. ĉu ne? Ni invitis ilin. 

Muzika kaj teatra programo 
honore al 100 jaroj 
de Esperanto en Zagrebo 

Multaj jam akceptis nian inviton 
partopreni nian koncerton; kantistoj de 
grupo Angeluŝ. kroat-makedona ensemblo 
Ezerki kaj orksetro nomala Sep okonoj 
7/8. diversspecaj dancistoj, muzikistoj 
ktp.El Vieno venos Attila Schimmmer, 
hungardevena kantisto kiun multaj jam 
konas. Nia membro Kaja Farszkv denove en 
aprilo venkis ĉe landa konkurso por junaj 
muzikistoj, nepre ni ankau ĝuti la muzikcm 
de sur ŝia marimbo, Neven Mrzleĉki venos 
kun sia gitaro kaj kantos por m Sen Drama 
grupo de Sttidenta Esperanto-Klulx) ne eblus 
festi. Nia Vida Jennan ne nur ripetos ion de 
sia monda programo. ŝi gvados nin kun aliaj 
tra programo... 

La koncerta programo estos riĉa 
kaj abunda. tamen ne pensu ke ĝi jam estas 
fermita kaj fiksita Viaj ideoj, sugestoj kaj 
kunlaboro estas bonvena, Ni ja srias ke ne 
ĉiuj povas kuniabori. sed veni jes. 

Ne forgesu la 26-an de majo 2008 
esti en granda salono Lisinski. Tio estos la 
unika okazajo partopreni la plej grandan 
nacian leston de lOO-jariĝo de Esperanto en 
la mondo. Kiu tion povus fari kroin ni? 

Ne eblas sen vi. Ne preterlasu la 
okazon! La sekvonta okazos post 100 jaroj. 

Judita Rey Hudeĉek 


HRVATSKA 

PREMANTURA - Ĉl SOMERA BLINDULA 

KONGRES-VILAĜO 


Sur la piej suda parto de la Istria duoninsulo, situanta 
en la sudokcidenta angulo de Kroatio. troviĝas pitoreska kaj tre 
mainova vilaĝo Premantura. La nomo de tiu ci istria vilaĝo eniros la 
historion de la Esperanto movado, ĉar ĝi certe estas la unua vilaĝo 
en kiu okazos intemacia esperantista kongreso. Nome, la vilaĝo 
Premantura gastigos ĉi somere la 74-an Intemacian kongreson de 
biindaj esperantistoj 

La arkeologiaj tmvaĵoj (ceramikajoj, feraj hakiloj. romiaj 
moneroj) trovitaj enla groto ĉe Gradina, apud Premantura, pruvas 
ke jam en la antikva tempo sur tiu loko troviĝis homa setlejn Estas 
interese mencii. ke sur la proksima insuleto Fenoiiga estis trovitaj 
piedspuroj de dinosauro Eventoplena estis la historio de tiu viiaĝo 
travivinta sian malfacilan vivon sub la regado de pluraj ŝtatoj kaj 
rnilitaj reĝimoj. En la antikva tempo loĝis en tiu parto de Istrio 
(verŝajne flirdevenaj gento la histroj. konataj jam al helenaj kleruloj. 

Pro siaj pirataj atakoj kontraŭ romiaj ŝipoj navigantaj 
proksime de la istriaj bordoj. histroj provokis la romian staton kaj tal 
post sangoplena milito la romia soldataro en la jaro 177 a.K. konkeris 
Nezakcion. la ĉefurbon de la histroj idudek kiloraetroin nord- 
okcidente de Premntura) ĉe kio Epulono. la lasta reĝo de la histroj 
decidis memmortigi sin. 

Post plurjarcenta romia regado en Lstrion venis la tempo 
de la Bizanca potenco, kitin sekvis tiu de la Venecia Respubliko. Nur 
kelkajn jarojn ĉi teritorion administris la Napoleona Uiria Provinco 
kaj poste sekvis la regado de Aŭstrin reĝa kaj faŝisma Italio. Hitlera 
Tria Regno. Aliancana Milita Admiuistrario. socialisma Jugoslavio 
kaj fine ekde 1991 Premantura vivas en la libera kaj sendependa 
Respubliko Kroatio 

La keikcentat loĝantaro de Premantura okupiĝis ĉefe pri 
terkulturado. brutbredado kaj fiŝkaptado Notinda estas ĝia sperto 
pri krabokaptado helpe de retoj. Fine de la 19-a jarceno la vilaganoj 
posedis pli ol 3000ŝafojn. Azeno estis la ĉefa tmnsportilo dum ĉe\aloj 
estis malofta hav ajo 

La milda mediteranea klimalo ebligis al la vilaĝanoj la 
kulturadon de vitpj, ĥgarboj kaj olivmboj Bonkvalita istria olivoleo 
estis konata kaj ŝatata jam en la epoko de la Romia imperio. Oni 
produktis ankaŭ hordeon, mai/.on. brasikon kaj rapon Nur en la dua 
duono de la 19-a jarcento oni komem is planti kaj manĝi terpomojn. 


Pluraj homoj trovis la laboron en la apuda urbo Pula. kiu de 1853 ĝis 
1918 estis la ĉefa milithavcno de la Austri-Hungara monarkio 

Oftaj militoj inter Venecia Respuhliko kaj Aŭstrio sur la 
istria teritorio kaj la pereiga posta epidemio en la jaro 1638 preskaŭ 
ruinigis la vilaĝon Premantura en kiu restis maljunaj loĝantoj. La 
venecia guberniestro por lstrio devis alkonduki pturajn lamiliojn 
ei Italio kaj Dalmatio por renovigi la vivon de la vilaĝo. La venecia 
demografia politiko montriĝis sukcesa. tiel ke jam en 1638 la vilaĝo 
havis 270 loĝantojn. en 1819 tiu nomb.ro kreskis al 428 kaj en 1910 al 
689 loĝantoj 

Post la dua mondmilito kaj preripe post la komenco de la 
turisma epoko en istrio en la sesdekaj jaroj la vilaĝo komenc is rapide 
kaj evidente prosperi E1 la iama povra terkulturista kaj fiŝkaptista 
vilaĝo, Premantura iĝis riĉa kaj moderna turisma loko. Ĉirkaŭ la 
preĝejo el la jaro 1632 situanta meze de la vilaĝo. konstruiĝis multaj 
novaj domoj kun modemaj apartamentoj por fremdlandaj turistoj 
Multaj bonstataj urbanoj el la nordaj partoi de la lando konstruigis en 
Premantura siajn somer-vilaojn. La vilaĝo havas nun ĉ. 800 loĝantojn. 
sed somere en la vilaĝo kaj en la apudaj aŭtokapadejoj svarinas 
iniloj da diverslandaj turistoj Laŭlonge de 30 km longa marbordo 
oriente kaj okcidente de la vilaĝo troviĝas belegaj plejparte ŝtonaj 
plaĝoj. kaj apud la marbordo kuŝas pluraj belaj insuletoj Apud la 
pinto de la promontoro situas eta insulo portanta lumturon Porer 
Tiu stida promontoro de la istria tero havis dum plurai jarcentoj tre 
gravan strategian signifon, ĉar ĝi ebligis la kontrolon de la navigado 
en la norda parto de la Adriatika maro. En la nuna tempo turismo 
iĝis la ĉefa okupiĝo de la Premanturanoj. Tamen. ankaŭ min multaj 
homoj laboras en Pula kie ekzistas jain mondkonata granda ŝipfarejo 
“Uljanik” kaj pluraj aliai tabrikoj. 

Premantura kuŝas sur la altajo atinganta ne pli ol 50 
metrojn. La vilaĝon ĉirkaŭas belaj kverkarbaroj kaj multaj pinarboj. 
Jam dura pluraj jaroj tra la vilaĝaj stratetoj de Preraantura promenas 
ankaŭ kroatiaj minduloj. ĉar ĉi tie troviĝas Kroatia porblindula 
rekapabliga centro. Premantura kaj la Porblindula centro iĝos 
ĉi somere inda kaj alloga kunveneio de la internacia nevidanta 
esperantistaro Bedaŭrinde, en la hodiaŭa vilaĝo Premantura oni ne 
plu trovas ŝafojn kaj azenojn! 

Ivo BomveĈki 


ZAGREBAJ LERNANTOJ KLERIĜAS 
PRI LA VIVO DE BLINDULOJ 

Okaze de la Internacia kongreso de blindaj 
esperantistoj en Premantura Kroata Esperanto-Ligo lanĉis 
projekton por klerigi siajn plej junaj membroj pri la vivo de 
blindaj homoj kaj nevidantoj. Inter januaro kaj majo grupeto 
da geleraantoj kleriĝas en Esperanto-Societo Bude Borjan" 
unu fojon monate. lnstruis pri la blindula mondo Antun Kovaĉ, 
Diana Zerec-Virkes kaj Vlira Ranogajec. Lagelemantoj lernis 
gvidi biindan personon kaj helpi en diversaj cirkonstancoj 
kaj konatiĝis pri la brajla skribo kaj pri diversaj vivhelpiloj 
de blinduloj: horloĝo, komputilo, rnezuriloj. lli mem lernis 
senti spacon kun fermitaj okuloj. nianĝi, lemis marŝi per 
bastono... 

En bela etoso progresis nia scio kaj sentemo 
kaj formiĝis teamo, kiu per la helpo de la financa subteno 
de I rba oficejo pri edukado. kulturo kaj sporto el Zagrebo 
partoprenigas infanojn en intemacia Kongreso de Blindaj 
Esperantistoj. Tie ili spertiĝos pri Esperanto kaj pri la vivo de 
blinduloj La gelernantoj 'Lena. Dora. Veronika kaj gvidantoj 
Gordana Kovaĉ-Bluha, Renata Brkanac kaj Spomenka Ŝtimec 
vivos kun blindaj personoj el 12 landoj. La spertoj akirotaj 
Franka Murtic - leciono pri la riĉigos ilin por la jaroj venontaj. 
vivo de blinduloj 




Ivan Boŝn jak ricevas lecionon 
kiel mai^ŝi per hastono . Instruas 
Diana Zerec-Virkes 

EŬROPA UNIO FINANCAS 
PROJEKTON DE 
KROATA ESPERANTO-LIGO 

Kroatio rajtas ekcle la jaro 2007 kandidatigi kultnrajn 
projektojn ĉe kulturaj fondtisoj de Eŭropa Unio. Ĉe Ministerio pn 
Kulturo ekfunkciis speciala ofecejo Ktiltura kontakta punkto, la lako 
taskigita por realigo de la Programo Kulturo 2007 2010. La fako 
helpas al la kroataj kulturaj instancoj edukiĝi por po\ i krei projektojn 
konforme al la postuloj de EU. En Bruselo funkcias speciala ofic ejo 
nomata EACEA iPlenumoficejo pri kuituro, edukado kaj aŭdvidaj 
aferoj) kiu traktas la skribajn petojn de kandidatoj 

En oktobro 2007 Zlatko Tiŝljar proponis al Kronta 
Esperanto Ligo partopreni en la konkurso de EACEA rilatanta al la 
kunlaboro de EU kun Hincla Unio. Kiel antaŭkondico necesis pruvi 
ke la instanco kiu kandiciatas jam antaŭe kunlaboris kun Hinda 
Unio. Kroata Esperanto-Ligo tion povis pruvi: en 2005 kaj 2006 KEL 
realigis per la nelpo de Probal Daŝgupta du eldonojn de la kroata 
infamibro Minndaj aventuroj de metHenumto Hlapic en la bengala 
lingvo. La hinda partnero en tiu projekto estas kolkata eldonejo 
Samatat Sanstha. Probal Daŝgupta. Malsree Daŝgupta kaj Dattagupta 
Arghvakusum estas niaj kunlaborantoj flanke de Hinda Unio. 

EU volis en la projekto havi dti pUajn eŭropajn iandojn. 
Engaĝiĝis Italio kun eldonejo Edtstudio cle Brunetto Casini kaj 
Slovenio kun Inter Kulturo de Zlatko Tiŝliar. 

La kroata teamo gvidas la pmjekton. En ĝi estas Spomenka 
Ŝtimec. Vera Rokriiĉ. Ljerka Stilinovic, eldonejo Izvori de Damir 
Mikuliĉiĉ kaj Domagoj Vidoviĉ 

La lingvo per kiu ni kuniaboras estas Esperanto. (EU pri 
la lingva aspekto de la kunlaboro ne interesiĝas. Ĝi volas vidi la 
rezultojn.) 

Kion ni kreos durn la daŭro de la projekto >) Ni produktos 
librojn kiuj alproksirnigos EU al Hinda Unio kaj Hindan Union al El' 
Ni proponis al EIJ kunlaboron per infanlibroj 

Slovenio en la projeKto ricevos bengahm tmdukon de la 
infanverko Mi rolis tusi la sunon de Tone Partljiĉ. Italio en la projekto 
ricevos bengalan tradukon de la infanlibro Taglibtvde Jocjo Tempesto 
de Vamba. Kroatio proponis bengaligon de la verko Wakajtapu de 
Jo2a Horvat. La bengala lingvo lanĉos per nia projekto sian faman 
aŭtoron Trailokvanath Mukhopadhvav kies verko Damarucharit 
aperos en la kroata, slovena kaj itala lingvoj. 

Kiam la libroj estos pretaj ni organizos en elementaj lemejoj 
de ĉiuj landoj konkurson pri Kono de la aliaj verkoj el la projekto. I ,a 
lernantoj en sia gepatra lingvo verkos eseetojn kaj ni premiios la plej 
bonajn verkojn. En la finajaro partoprenos lemantoj el is lemejoj 



Sur la fotoj: 

Renkontiĝo de 
Spomenka Ŝtimec, 
Zlatko Tiŝljar kaj 
Vera Roknic antaŭ 
prezento de la 
projekto en Ministerio 
de kulturo (supre) 

Kurieroj rapidis inter 
Kolkato, Zagrebo kaj 
Bruselo (dekstrej. 





La projekto daŭros de majo 2008 ĝis aprilo 2010. 

Eŭropa Unio financos la projekton kiun gvidas KEL per 
33.349.5o eŭrojn. (Kelkaj aliaj gazetoj publikigis la malĝustan citeron 
de la projekto.) Kroata Ministerio pri kulturo. Urba oficejo pri edukado. 
kulturo kaj sporto kaj «iliaj kroataj instancoj krome kontribuos 
konsiderindan financan helpon KEL ekĝuas prestiĝon kiel unu el la 
kroataj kulturaj asocioj kiuj en Bruselo ricevis rekonon 

Estas malfacile ricevi la aprobon de kultuni projekto de 
instancoj en Bruselo. Nia teamo laboris dum multaj horoj Ni multe 
iernis pri EU kaj diversmaniere spertiĝis. 

La projekto Tri eŭropaj infanlibraj en Hinda L ; nuio - unu 
hindia infanlibiv cn tn cŭropaj laridoj rajtas esti konsiderata la 
kulmino de nia laboro per Esperanto en la kampo kulturn. Apartan 
dankon KEL ŝuldas al iniciatinto kaj vera g\ idanto de Ia projekto 
Zlatko Tiŝljar. 

5. Ŝtimec 

LA GRANDA VORTARO ESPERANTA-KROATA DE LUCIJA BORĈIĈ 


Damir Mikuliĉic membro de Esperanto-societo Bude Borjan” kaj 
prestiĝa zagreba cldotusto eniras tre gravan Esperantan projekton. Li posedas 
du eldonejojn Izi\>ri kaj Sivtiĉiliŝna knjizara. Ĝuste la eldonejo Vniversitata 
biblioteko, 'Sveuriliŝna kn jizun Monis poi ni Zamenhof-Straton en !a kroata 

Por nia jubilea jaro 2008 li preparas unu el la plej gravaĵ verkoj en la 
historio de nia centjara Movado en Kroatin per kiu kulminos nia centjara jubileo: 
Granda Vartaro Esperanta-Kroata de Lucija Borĉii en amplekso de 500 paĝoj. 
Redakcianoj de la eldono krom MikuliOiĉ estas akademianoDalibor BrozoviĉJkaj 
Nikota Raŝiĉ. Kroata Esperanto Lieo akceptas abonojn por la vmtaro aperonta eii 
Fortika bindo(loo kn}. .\ntaŭntencIoj akceptataj ĝis oktobro. (La posta prezoestos 
320 kn). La planata lanĉo de !a vortaro okazos en decembro kadre de la jubilea 
festo. 

Mendilo por la vortaro baldaŭ atingos vian adreson. 

Sur la foto de S. Ŝtimec 
Damir Mikuliĉic en sia elclonejo Izvori. 




Antun Kovaĉ kaj Sead Muhamedagiĉ dum la lanĉo 
de la vortaro "10.000 vortoj". 


VORTARO 10.000 V0RT0J EN LA BRAJLA 

Kroata Unuiĝo de Nevidantaj Esperantistoj ianĉis 
okaze de la 4-a de jamiarc*. la naskiĝtago de Louis Braille 
kvar imponajn volumojn de .i F.speranto Kroata Vortaro 
kaj Kroata-Esperanta V<, i., <> kimata sub la nomo 10.000 
vortoj” de aŭtoroj Gruic K •< an Klobuĉar - Pleadin. La 
kutime modest ispt kt:i vc-i; ■ < **n la bi tjla sktibo ricev is 

enciklopediajn dimensioin. 

Sur la foto Antmi Km ir \? redaktoro de la brajla 
eldono kun Sead Muhameck la pn zentisto. durn la 199-a 
naskiĝtagode I ouis Brailh r= igrrl.t*. 

La verko apcris per i.i tinanca helpo de Ministerio 
pri defendantoj, familio kaj intergeneiai ia solidareco. Grava 
antaŭenpaŝo en la Esperanta literaturo por nevidantoj en 
Kroatio. 



RENOVIGITA ESPERANTO-SOCIETO EN SISAK 

La 27-an de februaro en Sisak okazis renoviga kunveno de 
Esperanto-Societo Sisak. La antaŭa societo en Sisak, fondita la 17-an 
de decembrO 1978 estingiĝis dum la milito kaj nun klopodas renovigi 
sian agadon. Li nova preziaanto estas Sreĉko Raduloviĉ. vicprezidanto 
Ivica Buturac kaj estraranoj estas Giovanni Furlan. Dunja Juriĉ, Ivan 
Raduloviĉ. Ivica Sklizcnic kaj Ana Valentiĉ. 


NOVA ESTRARO EN 
ESPERANTO-SOCIETO SPLIT 

La 22-an de lebruaro okazis jarkunveno en Esperanto- 
Sorieto Spiit post kiu ekagis la nova estraro kun Andelko Drnasin kiel 
prezidanto kaj Etel Zavadlav sekretariino Membras en la eslraio 
Davor Grgat, Marin Bedalov kaj Ivan Perko\iĉ. La nova estraro tuj 
finance subtenis la aperontan Esperantan vortaron per 2.000 kn kaj la 
ejon en Vodnikova per 2.000 kaj antaŭmenciis 5 vortarojn 

D. Grgat 


ESPERANT0-GRUP0 ĈE KARNAVALO EN RIJEKA 

L.n kaniavalo en Rijeka estas unu el la plej knnataj en Kroatio 
kaj Eŭropo. Gi oka/as kutime ĉiujare meze de monato februaro. Dimanc'on 
I lan de febmarn 2008 en maskerada parado de maskoportantaj grupoĵ 
partoprernis pli <\ 9000 partoprenantoj. La parado de maskoj daŭris pli ol ŭ 
horoj. Dum ia kamavalo la paradon spektis nur ĉ 50.000 spektantoj ĉar estis 
jilova lago Fsperanto Societo Rijeka havis sian grupon nomitan Esperanto- 
Maskerada Kompanio Pazdroc". Pazdroc en la kroata ĉakava dialekto signifas 
en Esperanto tohuvahohuo' (En la loka dialekto de itala minoritato la vorto 
estas preskaŭ la sarna "pasdrocio”) La kompanio ĉi-jare elektis kamavalan 
nomon "Giardin* la nomo de parto de Rijeka en loka dialekto de itala 
mmoritat.ii. La grupo nombris c 30 maskoj kaj havis alegorian vetuiilon. La 
alegoria veturilo esiis kreita kic 1 5 metrojn alta akvumilo. La nomode la grupo 
1speranto-Maskerada Kompanio Pazdroĉ' estis klare videbla sur la veturilo 
kaj la grupo per Esperanta anonco estis menciita je ĉiu kontrol-punkto por 
publiko kaj oni menciis kaj komentis Esperantan grupon dum televida 
elsendo Esperanto societo Rijeka partoprenos la karnevalan paradon ankaŭ 
s< k\-(.fiitjare Ln ia grupo cstis esperantistoj. neesperantistoj kaj anoj de la loka 
iraia minoritato Sekvontjare oni intencas plilarĝigi la grupon per alilandaj 
esjjerantistoj. Al Kamavalo de Rijeka estas akceptataj grupoj el aliaj urboj kaj 
ankaŭ el eksterlando. Ĝiuj interesiĝintoj kiuj volus partepreni la paradon de la 
karnavalo sek\ ontjare. ĉu kiel unuopuloj en la Esperanto-grupo. aŭ peraparta 
kamavala gmpo. kontaktu por detaloj Esperanto-Soc ieton Rijeka Blaza Boliĉa 
2, HR 51000 Rijeka (esperanto.rijekafmri.htnet.hr )► 

Urbestro de Rijeka Vojko Obersnel kun membroj de Esperanto- 
Maskerada Kompanio 

UNIVERSITATO ZADAR OMAGAS AL 
DALIBOR BROZOVIĈ 

En la jaro 2007, Universitato de Zadar omaĝis al sia iama profesoro 
okaze de lia 80-jariĝo per scienca simpozio. Akademiano Dalibor Brozoviĉ, 
prezidanto de Kroata Esperanto-Ligo ekde 1992, naskiĝis en Sarajevo en 
1927. 

Nikola Raŝiĉ estis invitita de la organizinto prof. Josip Lisac 
kontribui al la simpozio per aparta temo, celanta prezenti la agadon 
de Dalibor Brozoviĉ sur la kampoj esperantologia kaj interlingvistika. 
Nepovinte mem ĉeesti kaj prezenti la temon, Nikola Raŝiĉ verkis ampleksan 
kontribuaĵon pri la temo, kun Esperantlingva resumo. La teksto ampleksas 
sepdek tajpitajn paĝojn kaj aperos en proksima tempo en la volumo de 
artikoloj honore al Dalibor Brozoviĉ. Tempo aliĝas al la honorantoj per 
publikigo de la resumo el la laboraĵo de Nikola Raŝiĉ pri Dalibor Brozoviĉ. 
La kroatlingva verko de Raŝiĉ portas la titolon Lingvisto kun aparta misio 
- Dalibor Brozovic kiel interlingvisto, esperantologo kaj esperantisto. 

LINGVISTO KUN APARTA MISIO 


ROLO KAJ SIGNIFO DE LA SCIENCO 
EN NUNTEMPA SOCIO 


Rolo kaj signifo de 
la scietico en nuntempa socio 
estas la titolo de kolekto da 
sciencaj artikoloj eldonita 
en Banja Luka en Bosnio 
kaj Hercegovino prezentitaj 
en decembro (7-8) kadre de 
scienca simpozio okazigita 
en Filozofia fakultato en 
Banja Luka kunlabore 
kun Akademio Internacia 
San Marino. Plurkapa 
kroata delegacio ĉeestis 
la simpozion, gviditan de 
rezidanto de organiza 
omitato D-ro Ljubiŝa 
Preradoviĉ. La prelego 
de Radenko Miloŝeviĉ, 
vicprezidanto de KEL, sub 
la titolo Esperanto - infano 
de la latina lingvo estis 
presita en la volumo. 




y/10rA H 3HAMAJ HAVKE 

Per tiu ĉi laboraĵo oni celas prezenti la agadon kaj 
kontribuon de Dalibor Brozoviĉ sur la kampo de interlingvistiko kaj 
esperantologio. Esperantologie plej gravas liaj meritoj pri la pozicio 
de Esperanto en lingva tipologio. En sia verko Pozicio de Espevanto 
en lingva tipologio Brozoviĉ en science ekzakta maniero konfirmas 
la tezon pri la aglutina karaktero de la morfologia strukturo de 
Esperanto kaj difinas ĝian pozicion rilate aliajn lingvotipojn (situante 
ĝin inter la aglutinajn kaj fleskiajn/fandajn lingvojn). En tiu ĉi verko 
ii ankaŭ prezentas sian tre pensigan ideon pri la t.n. duonafiksoj 
en Esperanto kiel fanda/fusia elemento, kio estas sendube la plej 
interesa parto de tiu ĉi verko. En sia artikolo Pri la slavaj elementoj 
en Esperanto li montras ke la slavaj elemenoj estas pli ampleksaj ol 
oni kutime emas pensi. Ili manifestiĝas je diversaj niveloj: grafisma 
kaj fonologia (grave), leksika (malpli grave), sintaksa kaj semantika 
(tre funde). Slav-baltaj modeloj signife rekoneblas ankaŭ je iuj 
morfologiaj kaj morfosintaksaj solvoj en Esperanto; ekzemple en 
la konstruo de la sistemo de la t.n. korelativoj kaj serio de aktivaj 
kaj pasivaj participoj. Samtiel, iuj vortfaraj afiksoj kaj vortfaraj 
modeloj estas sendube slavdevenaj kaj esence slavaj estas diversaj 
gravaj gramatikaj konceptoj (ekz. la verba aspekto) kiuj grave 
influas la “lingvan spiriton” de Esperanto. En sia verko Zamenhof 
kaj la litova lingvo li okupiĝas pri eventualaj litovaj influoj en estiĝo 
de Esperanto, kio ja restas malferma kaj kontroversa temo en 
esperantologio. En siaj du interlingvistikaj verkoj Brozoviĉ analizas 
la rolon de du slavoj, Baudouin de Courtenav kaj Juraj Krizaniĉ. La 
unuan oni povas konsideri pioniro de interlingvistiko kiel scienca 
disciplino, dum la dua estas unu el la unuaj praktikaj interlingvastoj 
inter slavoj (Brozoviĉ lokas lin inter Comenius kaj Leibnitz) kaj unu 
el la unuaj aŭtoroj de aposterioraj interlingvistikaj projektoj (en 
tiu ĉi kazo: interslava lingvo). Oni koncize prezentas ankaŭ aliajn 
verkoj de Brozoviĉ pri la interlingvistika teorio ĝenerale kaj pri la 
lingva politiko en intemaciaj rilatoj. Fine. oni atentigas pri la agado 
de Brozovic kiel esperantisto. Estas malpli konate ke Brozoviĉ en 
Esperanto rolas ankaŭ kiel originala poeto ikiel tia li eniris du 
antologiojn de originalaj E-poetoj) kaj tradukanto de poeziajoj el 
la kroata kaj makedona lingvoj. Tri siajn verkojn pri la makedonaj 
temoj Brozoviĉ verkis originale en Esperanto. En tiu ĉi artikolo ni 
volas montri ke la esperantologiaj kaj interlingvistikaj interesoj de 
Dalibor Brozoviĉ ne estas io izolita sed ke ili kongruas kun la tuto de 
lia scienca verkaro ene de kiu apartan lokon okupas lingvoplanado 
kaj lingvopolitiko, sed ankaŭ kun la tuto de lia mondkoncepto. 

Nikola Raŝiĉ 


VENU AL MIRO 2008 

MIRO Magiverda Intemacia Renkontiĝo) estas 
intemacia renkontiĝolciun organizas KEJA i Kroatia Esperanto 
Junulara Asocio). La unua litero M de la nomo rilatas ĉiufoje 
al alia adjektivo.) Ĝi estas kreita por ke junaj esperantistoj 
el Kioatio povu renkonti kaj ekkoni esperantistojn el aliaj 
kulturoj kaj interrilati kun ili. Ĉi-jare MIRO festas sian dekan 
naskiĝtagon. Post unu jaro da paŭzo ĝi denove oka/os. ĉi-foje 
en Duga Rc sa, la urho de riverbelulino Mreznica Ĝia verdega 
koloro donis al ni ideon nomi ĉi MIROn - magiverdal La ejo 
de MIRO estos Stuclenta domo de raezlemejo ‘Duga Resa' 
kiu situas tuj apud la riverbordo sed ankaŭ la ĉarma urbo 
kaj magiverda naturo. Varniaj someraj tagoj plej taŭgas por 
naĝado kaj ripozado en ombro kaj tion vi certe povos fari dtim 
la MIRO Krom tio ni ankaŭ ofertas al vi abundan vesperan kaj 
noktan programon. diversajn koncertojn trinkeion. noktan 
naĝadon kaj unu nacian vesperon Kompreneble ni ne forgesis 
tagan programon: diversajn diskutojn. prelegojn, sportajn 
konktirsojn. muzik laborgrupojn kaj multe pli! Ĝis nun -17 
homoj el 17 landoj aliĝLs kaj decklis veni sperti MIRO-n Faru 
ankaŭ vitionl Venu. vidu kaj speitu kion kaj kiel fer(t)as KEJA 
anoj. Pli da informoj kaj ĉion pi i la aliĝo vi povas legi en nia 
retpaĝaro umnv.keja.hr 

Ka ja Farszky 



Kaja Farszky kaj Tina Tiŝljar nome de KEJA varbas 
partoprenontojn en Germanio enjanuaro 2008. 

Nikolao Hohlov (1891-1953) publikigis 
en 1928 ĉe Heroldo de Esperanto en 
Horem bei Koln sian poemaron La Tajdo. 
En ĝi estis presita la plej bela poemo 
pri Zagrebo en la centjara tradicio de 
Esperanto. Ni represas ĝin okaze de 
la okdeka jubileo de ties publikiĝo 
kaj dankas ke Nikolao Hohlov, en la 
jaroj kiam li estis zagrebano, komence 
de la 20-aj jaroj, eternigis Sljeme en 
Esperantaj versoj per la iamaj fragoj, 
framboj, ciklamenoj kiuj post okdek 
jaroj retenis siajn freŝajn kolorojn por la 
Esperanto-generacio festanta la centan 
jubileon de Esperanto en 2008. 


SUR SLIJEME 


Auf die Berge will ich steigen, 

Wo die frommen Hŭtten stehen, 
Wo die Brust sich frei erschliesset 
Und die freien Lŭfte wehen... 

H. Heine 


Fragoj, framboj, ciklamenoj, 
Mentoj, kvastoj malvaj, 

Inter alnoj kaj fraksenoj - 
Grizaj rokoj kalvaj... 

Fringoj, fringeloj, 
Pepaj kvereloj... 

Zumeta bruo - 
Paruo! 


Desegnaĵo de Mile Prpa 


VODNIKOVA 9 - NIA ESTONTA EJO 


Stato de financa helpo en aprilo 2008: 


En bluo 
Torenta fluo, 
Sub la pruneloj 
Floraj ombreloj, 

Trans baretoj valvaj 
Saltas akvo per fadenoj 
Kun sonoroj salvaj, 

Kaj aromas ciklamenoj... 

Tra la arbara kampeto luma 
Zefiro pasas dolĉe parfuma, 
En mozaika, kolora gamo 
Sterniĝas foren la panoramo... 


349. Melanija Grgiĉ 

350. Melanija Zarak 

351. Durda Stokiĉ 

352. Dragutin Smoliĉ 

353. Ljerka Stilinoviĉ 

354. Karmen Crnkoviĉ Vranko 

355. Roger Imbert 

356. Spomenka Ŝtimec 

357. Alan Sladojeviĉ 

358. Esperanto-Societo Split 


55,09 eŭrojn 
13,77 eŭrojn 
13,77 eŭrojn 
3,44 eŭrojn 
5,50 eŭrojn 
55,09 eŭrojn 
40,00 eŭrojn 
6,89 eŭrojn 
11,02 eŭrojn 
275,48 eŭrojn 


En 2008 kolektite 480,05 eŭrojn! 

Kolektite ekde la jaro 2003 entute 16.280,93 eŭrojn! 

Nia granda kredito en aprilo 2008 reduktiĝis al 
34.589,46 eŭroj. 


Spiri, spiri 
La aeron - 
Kaj amidiri 
La liberon. 


Ah, kia ĝojo - tiu vojo tra la val’ 
Al la lazura, sonvelura pastoral’! 


Nikolao Hohlov 


Vera Rokniĉ (la unua de maldekstre) kun la kursanoj en Esperanto-societo 
'Bude Borjan" en 2008 


Monto, je 2 km norde de Zagrebo, Kroatujo 

EKSPOZICIO EN 
VOLKSBANK 

Filio de la zagreba banko 
Volksbank en strato Raĉki 9 disponigas al 
Kroata Esperanto-Ligo okaze de la centa 
jubileo de Esperanto kvar siajn grandajn 
fenestrojn por prezenti Esperanton. 
Tiun programon por la jubilea jaro 
lanĉis nova membro de Esperanto- 
Societo "Bude Borjan" Gordana Kovaĉ- 
Bluha. 

Unu fenestro rilatos al la unuaj 
libroj en Esperanto el la komencaj 
jardekoj de la 20-a jarcento. La alia 
montrofernestro prezentos kroatan 
infanlibron Mirindaj aventuroj de 
metilernanto Hlapic en aziaj tradukoj: 
en la persa, japana, bengala. La tria 
montrofenestro rilatas al skulptaĵo 
Futuro , de dana skulptisto Jesper 
Nergaard, la plej granda donaco kiun 
la urbo Zagrebo ricevis per Esperanto. 
La kvara montrofenestro rilatos al KEJA 
kaj ties somera junulara aranĝo en 
Duga Resa nomata MIRO. Okaze de la 
ekspozicio, la banko Volskbank eldonas 
specialan afiŝon honore al la cent jaroj 
de Esperanto en Kroatio, ornamata per 
la skulptajo Futuro. 

Studenta Esperanto-Klubo 
profitas de la ekspozicio por varbi por 
sia nova ekspresa kurso komenciĝonta 
la 3-an de majo 2008. 

S. S. 




» 


RAKONTOJ SUB LA 
LITO - JAPANEN 

Infanlibro de Antoaneta Klobuĉar 
Rakontoj sub la lito (Eldonita de Esperanto- 
Societo Liberiga Stelo 2004 en Osijek, 
gajninto de premio Infanlibro de la jaro 2005 
dum la Universala Kongreso de Esperanto 
en Vilnius) ricevds sian japanan tradukon 
Tradukinto Sekoguchi Ken preparis la 
japanan tradukon de la verko kaj eldonis ĝin 
kiel privatan eldonaĵon de Bajkamo, kun la 
celo serĉi eldoniston. 


dt Agrisa iz&c 


VELIK0G ORIĈKI 

LEKSIKON 


LEKSIKONO PRI 
VELIKA GORICA 

La urbo Velika Gorica prezentis 
Leksikonon pri Velika Gorica/ Velikogoriĉki 
leksikon, de aŭtoroj D-ro Branko Dubravica 
kaj D-ro Agneza Szabo, redakatata de Drago 
Bukovec kaj eldonita de Albatros. En la libro 
legeblas interalie artikolo pri historio de 
Esperanto en Velika Gorica el la plumo de 
Spomenka Ŝtimec. 


KROATA MILITA 
NOKTLIBRO - ĈINEN 

Cina tradukisto Shi Chengtai 
publikigis en Interna Mongolio en la lastaj 
tagoj de la jaro 2007 sian ĉinigon de la verko 
de S. Ŝtimec Kroata Milita Noktlibro. Li 
aŭtoris ankaŭ la enkondukon 


smimtisa 

PRETAS 

"ZAMENHOF-STRATO" 
EN LA ESTONA 

En Tallin aperis en 2008 la estona 
traduko de Zamenhof-Strato de Roman 
Dobrzvnski. La verkon tradukis estonen 
per Esperanta traduko Mall Parn, estona 
esperantistino kiu transprenis la taskon dum 
UK en Vilnius. La eldonisto estas prestiĝa 
estona eldonisto Eesti Raamat. La verko 
aperis per perado de Kroata Esperanto- 
Ligo kaj financa helpo de anonima japana 
sponsoro. La riĉe ilustrita eldono uzis la 
fotojn de Stano Marĉek por lia slovaka eldono 
de Zamenhof-Strato. 

La venonta eldono de Zamenhof- 
Strato kiun KEL planas realigi estas la 
hungara, kunlabore kun HEA. 

S.S. 

www.esperan 


Jam 4 jarojn mi aranĝas la TTT- 
paĝojn de Kroata Esperanto-Ligo, Volontule 
kaj senpage Tia laboro komence ĉiam estas 
amuza, sed post jaroj ĝi normale fartĝas tre 
teda kaj matfadla. 

Multaj esperantistoj ne estas 
komputile spertaj. For ili mi klarigas: temas 
ne pri unu “paĝo de KEI sed pri multaj 
“paĝojfakte w dokumentoj p (ĉ. 200). Ĉiu paĝo 
havas sian propran adreson, kiun vi povas 
diri" al Ia komputilo, kiu prezentas ĝin en ta 
ekrano. Sed kutime ne tiel oni legas la Reton 
Oni uzas por kotnenco nur unu paĝon. kiu 
estas la ĉefa, kaj tiu ĉefa paĝo helpas al vi 
trovi la aliajn. La enhavon vi vidas tute same. 
egale ĉu vi sidas apud via hejnia komputilo. 
en via laborloko, aŭ en Interreta kafejo 
en Tibeto. Kaj lion. kion vi vidas. vi povas 
facile tuj kopii al via propra komputilo 
tekstojn, bildojn T kaj sonojn Poste vi povas 
tion uzi en viaj propraj tekstoj, eĉ presi Aŭ 
sendi retmesaĝon al via amiko. “Vidu kion 
interesan mi trovis en !a Retejo de K£L", kaj 
aldoni la tekston. aŭ ĝian adreson. 

Oni povas opinii. ke unu landa 
organizo havu nur informojn pri si. Sed ne 
tiel mi imagas la aferon, Laŭ mi, la paĝaro 
devas havi informojn pri ĉio, kio rilatas 
al Esperanto en Kroatio Do, ankaŭ pri la 
societoj, kiu membras en KEL, aŭ almenaŭ 
havas bonajn rilatojn kun KEL. Krome, la 
paĝoj devas nepre havi ĝeneralajn informojn 
pii la ling\ r o Esperanto kaj ties niovado 

Konsideru, ke la Retejo estas 
farita ne nur por vi, sed ankaŭ por ĉiaspecaj 
legantoj. Ĝin legos aliaj kroataj esperantistoj. 
sed ankaŭ japanoj, usonanoj... Kaj ankaŭ 
kroata publiko, kiu volas scii. kio estas 
Esperanto, kiel ĝin leruL kia komunumo 
ĝin uzas, kaj kion la movado faras. Ĝin uzos 
ankaŭ jumalistoj, por verki pri Esperanto. 

Mi devas verki en 2 lingvoj. La 
paĝoj devas esti informriĉaj por ni. sed iacile 
iegeblaĵ por neesperantistoj. Ili devus bele 
aspekti, sed la beleco kostas tempon. Pensu. 
ke iu havas (pra)komputilon, kiu ne povas 
prezenti specialajn efikojn. Flia kompiikajo 
estas verki en Unikodo. por ke ĉiu povu vidi 
ĉapelitajn literojn. Eĉ kroataj specialaj literoj 
estas nevideblaj ekster Eŭropo, do ankaŭ ilin 
oni devas unikodigif Kaj tekstojn kun ‘c.\- 
aŭ “dT-sistemo mi ankaŭ devas konverti 
Mi faris programon kiu plenumas ĉiujn ĉi 
taskojn super miaj tekstoj. 

Pluraj societoj havas aŭ planas 
havi proprajn p-aĝojn, lli tamen havu ligon 
;ii la ĉefa paĝo de KEL. Kaj eble ankaŭ al iuj 
“neĉefaj" paĝoj (ekz. ‘ Kio estas Esperanto?" 
aŭ Esperanto-kurso). Tiuj ligoj nepre estu 
videblaj facile kaj tuj troveblaj. Mi reciprokos 
por KEL. 

Se vi respondecas pri agado de 
SEK, KEJA, ES Rijeka. KFEA, ZEL, UPE, Bude 
Borjan aŭ aliaj esperantaj grupoj, sendu, 
mi petas, materialojn pri via agado. Eĉ se 
vi havas privatajn esperanto materialojn 



bonvolu sendi. Sendu retpoŝte (teksto, Word- 
dokumento, skanita foto). Se tio ne eblas, 
sendu poŝte. 

Oni povas demandi; kial prezenti 
(ekzemple) SEK-on. se tiu klubo jam havas 
proprajn paĝojn? Estas du argumentoj. La 
unua estas garantio, ke ne la tuta historio de 
SEK perdiĝos. se iam malaperos iliaj paĝoj 
(ekz. se ili ĉesos zorgi pri ili). La dua; SEK 
informas nur pri si. sed KEL en unu loko 
informas pri ĉiuj societoj Do, eĉ se nia retejo 
ne estos same aktuala, ĝi estos universala 
Ofte homoj serĉos informojn ĉe KEL, kaj de 
tie ili poste iros al lokaj paĝoj. 

Iom pri la enhavo de nia TTT-ejo: 

La ĉefa paĝo estas http://www. 
esperanto.hrAndex.htm 

Sed sufiĉas, se vi tajpas www. 
esperanto.hr 

Tiun mallongan kaj facile 
memoreblan nomon diru al ĉiuj homoj, kun 
kiuj vi parolas pri Esperanto! 

La ĉefa paĝo havas: 

- kontakton al KEL (dulingve) 

- 2 flagetojn, kiuj ligas respektive 
al pluraj esperantaj aŭ kroatlingvaj paĝoj 

- rubrikon “Plej grave”, kiu direktas 
vin al “eternaj” informoj 

- rubrikon “Aktuale”, kies informoj 
estas gravaj nim. sed malaperos post kelkaj 
monatoj, kiam ili ĉesos esti aktualaj 

• rubrikon “Speciale”. pri grnvaj 
aferoj, kiuj devas ne malaperi. sed kiuj ne 
apartenas al la mbriko “Plej grave" 

Por legi novajojn pri Espenmto 
en Kroatio, klaku per muso al la butonoj 
“Esperanto” aŭ “Hrvatski” lli troviĝas en la 
supra parto de via ekrano. La novajoj estas 
neriĉaj, sed tamen interesaj. Kaj tregrave: tie 
vi trovos ankaŭ aliajn tekstojn, kiuj ne estas 
rekte atingeblaj de sur la ĉefa paĝo! 

En la rubriko “Plej grave” oni 
povas trovi la titolojn: Kio estas Esperanto, 
Reta kurso por kroatoj, Prezento de KEL kaj 
ĝiaj societoj, Foto-albumo, la gazeto Tempo, 


Utilaj ligoj kaj Programoj de kluboj... 

En “Aktuale” nun estas niaj 100- 
jaraj jubileoj en Kroatio, kroata karavano al 
UK en Rotterdam, traduka projekto de KEL 
ĉe EU ktp. 

En “Speciale” estas: Kroata 

literaturo en Esperanto, renkontiĝoj MIRO 
kaj MKR (kun ligo al propraj paĝoj),,. Bela 
estas la temo Projekto 'Hlapiĉ*. Rijekanoj 
nepre vidu ‘ Rijeĉki Kantim ’ Ĝar ilia klubo 
estas tre aktivn. mi faris super paĝon kiu 
kunigas ĉion rijekan en unu loko! 

Aliaj gravaj paĝoj, alireblaj de sur 

la ĉefa: 

FOTO-ALBUMO / FOTO-ALBUM 

havas fotojn kaj komentojn pri gravaj 
aringajoj de kroataj esperantistoj. La paĝo 
estas grandega kaj riĉega. Kaj dulingva! Mi 
nur listigos kelkajn el 34 eroj: 

- La esperanta monero de 25 

kunaoj 

Esperantaj poŝtmarkoj en 

Kroatio 

- Vilao “Esperanto-domo” en 
Kostrena apud Rijeka 

Bieno Njeguŝ (esperanta 
renkontiĝejo en Zagorje) 

- La monomento “Futuro” en 
Zagreb kun esperanta teksto 

-Karavanoj el Kroatio al Universalaj 

Kongresoj 

- La premio Infanlibro de la jaro 
iris jam 2 fojojn al Kroatio 

- projekto pri tradukado de “La 
Zamenhof-Strato” al diversaj lingvoj 

- ZEO-j en Kroatio (objektoj kun la 
nomoj Zamenhof aŭ Esperanto) 

- Materialoj por historio de 
Esperanto en Kroatio 

- kroata beletro en Esperanto (vi 
povas ĝin preni) 

- biografio kaj esperanta aktorado 
de Vida Jerman 

- historio de Drama Grupo de SEK 

- renkontoj de kroatia ŝtata 
prezidanto kun esperantistoj 

- la libro “Esperantski mozaik” 

- Zagreba metodo de Esperanto- 
instruado... ktp. 

PRI KROATA ESPERANTO-LIGO / O 
HRVATSKOM SAVEZU ZA ESPERANTO 

prezentas kontaktinformojn de KEL, 
estraron, ĉefdelegiton kaj honorajn 
membrojn de UEA, kaj, plej grave, 
esperantajn societojn. Pri ĉiu societo oni 
povas legi la nomon, adreson, kontakton, 
estrojn, kaj eventuale vidi ĝian simbolon kaj 
propran TTT-paĝon ktp. Dulingve. 

PROGRAMOJ / PROGRAMI KLUBOVA 

prezentas programojn kaj informilojn de 
iuj esperantaj societoj en Kroatio. Nur por 
societoj, kiuj sendis al mi tiajn tekstoj. Kaj 


nur en tiu lingvo, en kiu ili mem skribis. 

TEMPO prezentas dekon da eldonoj de 
“Tempo”, organo de KEL. Ĉar la gazeto estas 
tre granda, kaj nia Retejo estas limigita 
al 50 Mb, mi ĉiun numeron konvertis al 
malgranda (sed ankaŭ malpli kvalita) bildo. 

ESPERANTO U HRVATSKOJ (Esperanto 
en Kroatio) estas kroatlingva kompilaĵo de 
koncernaj tekstoj. Estas tie informoj pri KEL 
kaj societoj, historio de Esperanto en Kroatio, 
listo de elstaraj esperantistoj el Kroatio, 
artikolo pri ĉiaspecaj esperantaj interesaĵoj 
el Kroatio ktp. 

VOĈO DE ZAMENHOF. Jes, en nia Retejo 


estas ankaŭ 1-minuta surbendigita voĉo de 
nia Majstro, sed mi ne malkovros al vi, kie ĝi 
estas. Provu ĝin trovi mem! 

Konkludo 

Dum lastaj 4 jaroj nia TTT- 
ejo kreskis kaj fariĝis tre riĉa enhave. Iuj 
informoj eble ne plu estas aktualaj, sed ĉiam 
gravos historie. Sed estas tie ankaŭ informoj 
kiuj gravos por ĉiam. Mi scias, ke por ĉion 
tralegi vi bezonus tro multan tempon. Sed 
provu legi de tempo al tempo, por konatiĝi 
kun la enhavo. Libere ĝin uzu kaj diskonigu! 

Davor Klobuĉar 


DRAMA GRUPO DE SEK FARIĜOS 50-JARA 





En 2007 Studenta Esperanto-Klubo 
fariĝis 50-jara, en 2009 50-jariĝos ties plej vivpova 
sekcio: la teatra La 31-an de marto 2008 Drama 
Grupo de SEK elpaŝis al la ĉi-jara zagreba 
Renkontiĝo de amatoraj teatroj, nomata SKAZ kaj 
prezentis la novan verkon de sia repertuaro. La 
premiero okazis kroatlingve. Temas pri teatraĵo 
verkita kaj reĝisorlta de Vanja Radovanoviĉ Ĉu la 
vivo havas sencon aŭ Teatro rebatas. Aktoris krom 
la konataj vizaĝoj de SEK Dag Treer kaj Sanja 
Damjaniĉ ankaŭ novuloj Luka Balog kaj Erika 
Kataĉiĉ Koziĉ. Teknikan teamon kreis Neven 
Mrzleĉki, Tina Tiŝljar kaj Tomislav Divjak. 

La ĵurio abunde diskutis pri la valoroj 
de la teatraĵo sed ĉi-jare Drama grupo ne eniris 
la liston de la plej altvaloraj amatoraj teatraj 
atingoj. Urba oficejo pri klerigo, kulturo kaj 
sporto subvencias la laboron de Studenta 
Esperanto-Grupo en la jaro 2008 Gratulon al 
la nova prezidantino de SEK Kaja Farszky por 
akiro de tiu financa subteno. 

Drama grupo agas ankaŭ ekster 
Esperantujo kaj prezentiĝis la 24-an de aprilo 
2008 en Renkontiĝo de amantoj de sciencfikciaj 
verkoj Sferakon en Fakultato de Elektrotekniko 
kaj Komputado. Tie gastos la kroata versio de la 
teatraĵo Krozŝipo Ludoviko en epizodo Muro de 
mallumo. Per tiu gastado esperantistoj revenas al 
la loko kie en 2001 dum la zagreba UK abundis 
Esperanto en ĉiu angulo. 


Sur lafoto de S. Ŝtimec. Dek ses eksprezidantoj de SEK pozis en decembro 2007 dum la 
50-a jubileo de SEK: Vera Rokniĉ (Repac), Ljerka Stilinoviĉ (Raŝo), Darinka Soviĉ (Antoliĉ), 
Ivan Ŝpoljarec, Biserka Ŝutej (Roziĉ), Ankica Jagnjiĉ, Zeljka Bradiĉ (Aniĉ) Vesna Burchards 
(Staniĉiĉ), Kruno Tiŝljar (en la dua vico Zlatko Tiŝljar, Vjekoslav Morankiĉ, Davor Ŝtimec, 
Mea Bomardelli, Faruk Islamoviĉ, fone staras Vanja Radovanoviĉ) 


Dekstre kaj maldekstre 
fotoj el la nova teatraĵo 
de SEK. Fotis Kaja 
Farszkp. 


ESPERANTO KANDIDATIGITA POR LA 
NOBEL-PREMIO PRI PACO 

Kroata gazeto Veĉernji lLst” publikigis la 28-an de februaro 2008 
artikolon sciigante ke en Oslo estis pubhkigita informo pri la ĉi-jaraj kandidatoj 
por la Nobelpremio pri paco. Inter 197 kandidatoj troviĝas ankaŭ la lingvo 
Esperantol Esperanto. la lingvo de la paco kaj espero. por la Nobelpremio estis 
proponita de pluraj svisaj parlamentanoj. 

Kiu ricevos la ĉi-jaran Nobelpremion por paco, estos konate en oktobro 
2008. Kutime la 10-an de decembro okazas solena transdono de la premio. 

KONGRESOJ KAJ KONFERENCOJ 
VIZITINDAJ EN 2008 


Kontaktadresoj de Kroata Esperanto-Ligo (KEL): 

Kneza Mislava 11,10000 ZAGREB 
Telefono: ++385(0) 1 4617550 
Faksilo: ++385(0)1 461 9373 
esperantofa zg3-com.hr 
vv\vw T .espe ranto.hr 


Jl 

21-a de aprilo - 18-a de majo 

Banko Volksbank Zagreb, Str. Raĉki 

100 jaroj de Esperanto en Kroatio 

Ekspozicio pri Kroata Esperanto-Ligo 

la - 5a de majo 

Unua Kongreso de Serbiaj Esperantistoj, Niŝ, Serbio 
Kontaktadreso: Zoran Ciric, zciric@EUnet.yu . 


16a - 18a de majo 

Kostrena apud Rijeka 

Kroata Konkurso pri Scio de Esperanto 
por Lemantoj el Elementaj kaj Mezaj 
lemejoj kaj Intemacia Junulara 
Renkontiĝo 

Kontaktadresoj : Kroata Esperanto-Ligo, 
Kneza Mislava 11, 10000 ZAGREB, Tel: 01 
461 7550, Faksilo: 01 4619373, esperanto@zg. 
t-com.hr kaj esperanto.rijeka@ri.htnet.hr . 


16a- 18a de majo 

Weizerrhuette (Norda Stirio) Aŭstrio 
6a Familia Motitkabana Renkontiĝo 

Informoj: vanja.radovanovic@ericsson.com . 

17a - 24a de majo 

Poznano, Pollando 

60a Kongreso de Intemacia Fervojista Esperanto-Federacio. 

Kontakto ĉe Kroata Fervojista Esperanto-Asocio, Mihanoviĉeva 12, 
10000 ZAGREB. zlatkn hinst@hznet.hr 


26an de majo 

Koncertejo "Vatroslav Lisinski' en 
Zagrebo je la 20a horo 

lOOa jubileo de kroata landa 
Esperanta asocio 

Centra Festo kun kultura kaj muzika 
programo. 

Informoj: ĉe KEL 


26a - 30a de majo 

Vilnius, Litovio. 

Tutmonda kongreso de esperantistoj-ĵumalistoj. 
Infonnoj : litova.ea@mail.lt . 

31a de majo 

Hraŝĉina-Trgoviŝĉe (Bieno de Spomenka Ŝtimec) 
Meteorita festo kun verkisto Luko Paljetak 
Kontaktadreso: ĉe KEL 

lla- 18a de julio 

Premantura, Kroatio 

74a Intemacia Kongreso de Blindaj Esperantistoj. 

Informoj: Antun Kovaĉ, Bisaŝka 5, HR-10000 ZAGREB 
Rete: antun.kovac@mzopu.hr . 


19a-26a dejulio 

Roterdamo, Nederlando 

93-a Universala Kongreso de Esperanto. 

Informoj ĉe Boris Di Costanzo, ĉefdelegito de Universala 
Esperanto-Asocio por Kroatio, Carmen Syilve 19, HR-51410 
OPATIJA. 

Rete: boris.di-costanzo@ri.t<om.hr. 

26a de julio - 2a de aŭgusto 

Szombathelv, Hungario. 

IJK, Intemaciajunulara Kongreso de TEJO. 

Informoj: faksilo: +33 2 99 83 69 86. hej@eszperanto.hu 

2a - 8a de aŭgusto 

Duga Resa, Kroatio 

MIRO (Magiverda Intemacia Renkontiĝo). 

Informoj: kajulino@gmail.com . 

15a - 17a de aŭgusto 

Hraŝĉina-Trgoviŝĉe, bieno de jL~* 

Spomenka Ŝtimec 

La 5a Renkontiĝo de 
esperantlingvaj 
verkistoj kaj tradukistoj. 

Ĉefa programo sabaton la 16an. 

Kontaktadreso ĉe KEL 

30a de aŭgusto - 6a de septembro 

Rimini, Italio 
61 -a IKUE Kongreso 

Informoj: marija@catholic 

25a - 28a de septembro 

Dom na Uskovnici (Juliaj Alpoj), Slovenio 
19a MKR (Montkabana Renkontiĝo) 

Informoj: vanja.radovanovic@ericsson.com 

7a - 8a de novembro 

Zagreb, Vijeĉnica Filozofskog fakulteta Zagreb 

Intemacia Scienca Konferenco. 

Temo: Esperanto kaj la Kroata Kultura Identeco. 

Informoj: ĉe KEL 


J 


13a de decembro 

Zagreb, Antataŭvidite en Starogradska 
vijeĉnica. 

Solena kunsido de Kroata Esperanto-Ligo 

Infonnoj : ĉe KEL 


Sfn-tTMii HRVATSKŬ 


KROATIO 

m082008 


■ ■ 


En la mondo en 2008 okazos pli ol 130 kongresoj, 
konferencoj kaj renkontiĝoj kie sola laborlingvo estas 
Esperanto. Plena kalendaro de Esperanto-aranĝoj en la 
2008 videblas ĉe retpaĝo: 

://umnv. eventoj.hu 
































